ตลาดหุ้นเอเชียอ่อนแรงเช้านี้ นำโดยดัชนีนิกเกอิเปิดร่วงหลังเงินเยนแข็งค่า
ตลาดหุ้นเอเชียอ่อนแรงลงในช่วงเช้าวันนี้ นำโดยดัชนีนิกเกอิตลาดหุ้นโตเกียวที่เปิดตลาดในแดนลบ เนื่องจากการแข็งค่าของสกุลเงินเยนได้ฉุดหุ้นกลุ่มส่งออกของญี่ปุ่นร่วงลง
20 พ.ย. 2558

สำนักข่าวอินโฟเควสท์ รายงานตลาดหุ้นเอเชียอ่อนแรงลงในช่วงเช้าวันนี้ นำโดยดัชนีนิกเกอิตลาดหุ้นโตเกียวที่เปิดตลาดในแดนลบ เนื่องจากการแข็งค่าของสกุลเงินเยนได้ฉุดหุ้นกลุ่มส่งออกของญี่ปุ่นร่วงลง
ดัชนี MSCI Asia Pacific Index ปรับลง 0.2% แตะที่ 133.71 จุด เมื่อเวลาประมาณ 09.00 น.ตามเวลาโตเกียวในวันนี้
ดัชนี NIKKEI 225 ตลาดหุ้นญี่ปุ่นเปิดที่ 19,800.20 จุด ลดลง 59.61 จุด หรือ -0.30% ดัชนี FTSE STI ตลาดหุ้นสิงคโปร์เปิดที่ 2,915.00 จุด ลดลง 4.83 จุด หรือ -0.17% ดัชนี TAIEX ตลาดหุ้นไต้หวันเปิดที่ 8,472.65 จุด ลดลง 4.55 จุด หรือ -0.05%
ส่วนดัชนี HSI ตลาดหุ้นฮ่องกงเปิดที่ 22,510.45 จุด เพิ่มขึ้น 10.23 จุด หรือ +0.05% ดัชนี SSE Composite ตลาดหุ้นจีนเปิดที่ 3,620.79 จุด เพิ่มขึ้น 3.73 จุด หรือ +0.10% ดัชนี PSE Composite ตลาดหุ้นฟิลิปปินส์เปิดที่ 6,867.24 จุด เพิ่มขึ้น 41.86 จุด หรือ +0.61% ดัชนี FBMKLCI ตลาดหุ้นมาเลเซียเปิดที่ 1,660.17 จุด เพิ่มขึ้น 0.11 จุด หรือ +0.01% ดัชนี KOSPI ตลาดหุ้นเกาหลีใต้เปิดที่ 1,988.96 จุด เพิ่มขึ้น 0.05 จุด หรือ +0.00%
อย่างไรก็ตาม ตลาดหุ้นหลายแห่งในเอเชียยังคงได้รับแรงหนุนหลังจากรายงานการประชุมของธนาคารกลางสหรัฐ (เฟด) ส่งสัญญาณที่ชัดเจนว่า เจ้าหน้าที่เฟดส่วนใหญ่สนับสนุนการปรับขึ้นอัตราดอกเบี้ยในเดือนหน้า